Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: állapotban) fogyasztásának kerülése. Az állategészségügyről szóló 41/1997. (V. 28.) FM rendelet 640., illetve 694.
Paragraph Index: 1744

5. Fontosabb tünetek: Férfiaknál klasszikus esetben először szerozus, majd 24 órán belül gennyes folyás alakul ki. A vizelés fájdalmas.Utóbbi időben a férfi betegeknél gyakrabban okoz tünetszegény urethritist. Nőknél a kórokozó a méhszáj nyílást és a húgycsövet betegíti meg, azonban gyakran tünetszegényen zajlik a fertőzés vagy csak minimális panaszokat okoz. Ennek megfelelően a nők fertőzőforrás szerepe jelentős. Tünetek esetén fájdalmas vizelés és hüvelyből gennyes fluor észlelhető, utóbbi a gonorrhoeas cervicitis következménye. Mindkét nemnél orális kapcsolat révén pharyngitist, tonsillitist eredményez, melyek rendszerint panaszokat nem okoznak. Analis szexuális kapcsolatok (homo- és heteroszexuális) következménye a proctitis gonorrhoica, mely többnyire tünetszegény. Kezelés nélkül a gonorrhoeas fertőzés különböző komplikációkhoz vezethet (bartholinitis, endometritis, salpingitis, adnexitis, prostatitis acuta vagy chronica, epididymitis acuta, monarthritis, sepsis). Gonorrhoeas terhes nő szülés közben fertőzi az újszülöttet.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes